CELEX: 62015TN0692
Language: da
Date: 2015-11-25 00:00:00
Title: Sag T-692/15: Sag anlagt den 25. november 2015 — HTTS mod Rådet

15.2.2016   
            
            
               DA
            
            
               Den Europæiske Unions Tidende
            
            
               C 59/28
            
         Sag anlagt den 25. november 2015 — HTTS mod Rådet
   (Sag T-692/15)
   (2016/C 059/30)
   Processprog: tysk
   
      Parter
   
   
      Sagsøger: HTTS Hanseatic Trade Trust & Shipping GmbH (Hamburg, Tyskland) (ved advokaterne M. Schlingmann og M. Bever)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådet for Den Europæiske Union tilpligtes at betale sagsøgeren 2 516 221,50 EUR i erstatning for den økonomiske og ikke-økonomiske skade, der er lidt som følge af opførelsen af sagsøgeren på listen over personer, enheder og organer i bilag V til forordning (EF) nr. 423/2007 og i bilag VIII til forordning (EU) nr. 961/2010.
            
         
               —
            
            
               Rådet for Den Europæiske Union tilpligtes at betale morarenter på to procentpoint over den rentesats, som Den Europæiske Centralbank har fastsat for de vigtigste refinansieringstransaktioner, fra og med den 17. oktober 2015, og indtil det fulde ovennævnte beløb er blevet betalt.
            
         
               —
            
            
               Rådet tilpligtes at betale sagens omkostninger, navnlig dem, der er afholdt af sagsøgeren.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende, hvormed det gøres gældende, at Rådet — som med urette har opført sagsøgeren på listen over de personer, enheder og organer, hvis samtlige midler og økonomiske ressourcer er blevet indefrosset — har tilsidesat retsforskrifter, der tilsigter at beskytte individuelle interesser og ikke indrømmer noget skøn.
   Sagsøgeren har lidt økonomisk og ikke-økonomisk skade, der er den direkte følge af de restriktive foranstaltninger, som Rådet med urette har vedtaget over for sagsøgeren.